ईशांत ने तोड़ा कपिल देव का रिकॉर्ड  
कैरीबियाई जमीन पर ईशांत सबसे ज्यादा विकेट लेने वाले भारतीय गेंदबाज बन गए हैं। ईशांत के 21 विकेट हैं जबकि कपिल के नाम 18 विकेट।
ईशांत ने डॉमिनिका टेस्ट में 5 विकेट लेकर अपने बेहतरीन फॉर्म को बरकरार रखा है। ईशांत ने विंडीज में लगातार दूसरे टेस्ट में 5 विकेट झटके। वैसे ये तीसरा मौका है जब ईशांत ने पारी में 5 विकेट अपने नाम किए हैं।  खास बात ये है कि इसके साथ कैरीबियाई जमीन पर वो सबसे ज्यादा विकेट लेने वाले भारतीय गेंदबाज बन गए हैं। ईशांत के नाम 21 विकेट हैं जबकि कपिल देव के नाम 18 विकेट। कपिल ने करीब 21 के औसत से 18 विकेट झटके थे जबकि ईशांत ने सिर्फ 14 के औसत से कैरीबियाई जमीन पर 21 शिकार किए हैं।